**OBRAZLOŽENJE OPĆEG DIJELA IZMJENA I DOPUNA FINANCIJSKOG PLANA ZA 2023. GODINU**

**51450 KINEZIOLOŠKI FAKULTET OSIJEK**

**PRIHODI I PRIMICI**

Izmjenama i dopunama financijskog plana Kineziološkog fakulteta Osijek za 2023. godinu planirana su sredstva za redovno poslovanje Fakulteta, provođenje studijskih programa visokog obrazovanja i projekata znanstvene djelatnosti.

Prema izvornom planu planirani prihodi poslovanja u 2023. godini iznosili su 1.194.010 eura. a izmjenama i dopunama financijskog plana za 2023. predviđeno je povećanje prihoda u iznosu 170.071 eura, te prihodi prema novom planu za 2023. godinu iznose 1.364.081 eura.

A621003 - redovna djelatnost Sveučilišta u Osijeku

Aktivnost redovna djelatnost Sveučilišta u Osijeku obuhvaća plaće i materijalna prava zaposlenika koja su planirana temeljem Uputa Ministarstva financija i Ministarstva znanosti i obrazovanja i ostvaruje se preko računa državne riznice. Prema izvornom planu za 2023. god. iznose 987.997 eura, a izmjenama i dopunama plana za 2023. god. predviđeno je povećanje prihoda na aktivnosti A621003 u iznosu od 18.158 eura te prihodi na aktivnosti A621003 prema novom planu za 2023. god. iznose 1.006.155 eura. Sva navedena sredstva planirana su iz izvora opći prihodi i primici (izvor 11).

A622122 - Programsko financiranje javnih visokih učilišta

Aktivnost Programskog financiranja javnih visokih učilišta obuhvaća sredstva koja se Sveučilištu u Osijeku uplaćuju temeljem programskog financiranja. Aktivnost se odnosi na financiranje nastavne djelatnosti, financiranje znanstvene i umjetničke djelatnosti.

Prema izvornom planu aktivnost A622122 za 2023. god. planirani su prihodi u iznosu od 116.749 eura. Izmjenama i dopunama financijskog plana za 2023. god. predviđeno je povećanje prihoda na aktivnosti A622122 u iznosu od 6.614 eura te prihodi na aktivnosti A622122 prema novom planu za 2023. god. iznose 123.363 eura. Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo znanosti i obrazovanja odnosno Sveučilište u Osijeku.

A621038 - Program vježbaonica visokih učilišta

Aktivnost vježbaonica visokih učilišta odnosi se na financiranje rada mentora u vježbaonicama. Planirani prihod prema izvornom planu za 2023. godinu je 340 eura, a izmjenama i dopunama plana za 2023. god. bilježi se povećanje prihoda na aktivnosti A621038 u iznosu od 533 eura te prihodi na ovoj aktivnosti prema novom planu za 2023. god. iznose 873 eura. Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo znanosti i obrazovanja odnosno Sveučilište u Osijeku.

A679090 – redovna djelatnost Sveučilišta u Osijeku – iz evidencijskih prihoda

Aktivnost redovna djelatnost Sveučilišta u Osijeku – iz evidencijskih prihoda planirani su prihodi na sljedećim aktivnostima:

Vlastiti prihodi (izvor 31) – za 2023. prema izvornom planu planirani su prihodi od 66 eura, a prema izmjenama i dopunama financijskog plana za 2023. god. iznose 6.437 eura što je povećanje od 6.371 eura. Vlastite prihode fakultet ostvaruje kroz program obrazovanja odraslih.

Ostali prihodi za posebne namjene (izvor 43) – za 2023. prema izvornom planirani su prihodi od 88.858 eura, a prema izmjenama i dopunama financijskog plana za 2023. god. iznose 217.839 eura što je povećanje od 128.981 euro. Pod ovim izvorom najviše je planiranih sredstava koji se ostvaruju iz školarina za prijediplomske i diplomske studije, te sredstva Poslovnog fonda Sveučilišta.

Ostale pomoći (izvor 52) – za 2023. prema izvornom planu nisu planirani prihodi, a prema izmjenama i dopunama financijskog plana za 2023. god. iznose 7.414 eura. Prihod ovog izvora odnosi se na prohode projekta Kineziološkog fakulteta Osijek „Inkluzija, različitost i jednakost u sportu“ sufinanciranog dodjelom potpore iz proračuna Osječko-baranjske županije te mobilnosti djelatnika kroz Erasmus+ projekt Sveučilišta J.J. Strossmayera u Osijeku.

 .

Donacija (izvor 61) – za 2023. prema izvornom planu nisu planirani prihodi, a prema izmjenama i dopunama financijskog plana za 2023. god. prihodi od donacija iznose 2.000 eura što je povećanje u odnosu na izvorni plan a odnose se na projekta Hep-a.

**RASHODI I IZDACI**

Ukupno planirani rashodi prema izvornom planu za 2023. godinu iznose 1.194.010 eura. Izmjenama i dopunama financijskog plana za 2023. predviđeno je povećanje svih rashoda u iznosu od 136.174 eura, te prema novom planu za 2023. godinu planirani su ukupni rashodi u iznosu 1.330.184 eura.

A621003 - redovna djelatnost Sveučilišta u Osijeku

Najveći dio rashoda odnosi se na plaće i materijalna prava zaposlenika i prema izvornom planu za 2023. planirano je 987.997 eura, a izmjenama i dopunama plana za 2023. god. predviđeno je povećanje rashoda na aktivnosti A621003 u iznosu od 18.158 eura te rashodi na aktivnosti A621003 prema novom planu za 2023. god. iznose 1.006.155 eura

A622122 - Programsko financiranje javnih visokih učilišta

Rashodi iz aktivnosti programskog financiranja odnose se na naknade za rad vanjskih suradnika u nastavi, rashode znanstveno-istraživačkog rada na institucijskim projektima, te za redovite troškove poslovanja. Prema izvornom planu Kineziološkog fakulteta Osijek na aktivnosti A622122 za 2023. god. planirani su rashodi u iznosu od 116.749 eura. Izmjenama i dopunama financijskog plana za 2023. god. predviđeno je povećanje rashoda na aktivnosti A622122 u iznosu od 6.614 eura te rashodi na aktivnosti A622122 prema novom planu za 2023. god. iznose 123.363 eura.

A621038 - Program vježbaonica visokih učilišta

Aktivnost vježbaonica visokih učilišta odnosi se na financiranje rada mentora u vježbaonicama. Planirani rashod prema izvorno planu za 2023. godinu je 340 eura, a izmjenama i dopunama plana za 2023. god. bilježi se povećanje rashoda na aktivnosti A621038 u iznosu od 533 eura te rashodi na ovoj aktivnosti prema novom planu za 2023. god. iznose 873 eura.

A679090 – redovna djelatnost Sveučilišta u Osijeku – iz evidencijskih prihoda

Rashodi planirani na izvoru 31 prema izvornom planu za 2023. iznose 66 eura, a prema izmjenama i dopunama financijskog plana za 2023. god. iznose 6.437 eura što je povećanje u iznosu od 6.371 euru. Odnose se na redovne troškove programa cjeloživotnog obrazovanja.

Rashodi planirani na izvoru 43 prema izvornom planu za 2023. iznose 88.858 eura, a izmjenama i dopunama financijskog plana za 2023. god. predviđeno je povećanje u iznosu od 95.084 eura te rashodi na aktivnosti A679090 na izvoru 43 iznose 183.942 eura. Odnose se na troškove održavanja nastave, režijske troškove, troškove održavanja i druge redovne troškove poslovanja fakulteta.

Rashodi na izvoru 52 prema izvornom planu za 2023. nisu planirani, a prema izmjenama i dopunama financijskog plana za 2023. god. iznose 7.414 eura. Odnose se na rashode projekta Kineziološkog fakulteta Osijek „Inkluzija, različitost i jednakost u sportu“ sufinanciranog dodjelom potpore iz proračuna Osječko-baranjske županije te mobilnosti djelatnika kroz Erasmus+ projekt Sveučilišta J.J. Strossmayera u Osijeku.

Rashodi na izvoru 61 nisu planirani financijskim planom za 2023. god, a prema izmjenama i dopunama financijskog plana za 2023. god. planirani su u iznosu 2000 eura. Odnose se na rashode projekta Hep-a -rashode sitnog inventara i osnovnih sredstava.

**PRIJENOS SREDSTAVA IZ PRETHODNE I U SLJEDEĆU GODINU**

Očekivani procijenjeni prijenos sredstava iznosi 33.897 eura. Odnosi se uglavnom na prihode s izvora 43 prihod od školarina preddiplomskog i diplomskog studija.